Primos

Primos (Kuzoj, 2011) estas hispana komedia filmo reĝisorita de Daniel Sánchez Arévalo kaj ĉefrolulita de Quim Gutiérrez, Raúl Arévalo kaj Adrián Lastra. Ĝi estas la tria filmo de la reĝisoro, kaj lia unua komedia filmo, kaj estis premierita la 4an de februaro 2011. Ĝi estis filmita en Comillas (Kantabrio) dum la printempo de 2010, kaj ankaŭ la agado okazas tie. Ĝi ricevis du nomumojn de la Goya-premioj en 2012: al la plej bona nova aktoro (Adrián Lastra) kaj al la plej bona ĉefaktoro (Raúl Arévalo).

Intrigo

Kiam Diego (Quim Gutiérrez) estas separigita de sia fianĉino (Nuria Gago) unu tagon antaŭ la geedziĝo, decidas foriri kun siaj du kuzoj al la vilaĝo kie ili somerumis infanaĝe, nome Comillas, cele al rekupero de unua amatino de Diego: Martina (Inma Cuesta). Tie, Diego, lia kuzo Julián (Raúl Arévalo) kaj lia kuzo José Miguel (Adrián Lastra) renkontos kun sia pasinteco kaj kun tiuj kiuj formis parton de ĝi, kiel la nereamikeblaj Bachi (Antonio de la Torre), ebriulo kaj kin-fano, kaj lia filino Clara (Clara Lago), supozeble prostitutino. Ankaŭ la tri kuzoj montras malfacilajn personajn situaciojn: Diego celas sian iaman amatino Martina, kiu nun estas fraŭla patrino, sed lia eks-fianĉino pentis pro la forlaso kaj volas rekuperi lin; dum Diego estas altirita de ambaŭ. Julián estas diboĉulo kiu deziras reamikigi Bachi kaj lian filinon, eltirante lin el ebriemo kaj ŝin el supozita prostitueco. José Miguel estas hipoĥondriulo, ĉefe manipulite de sia manipulema fianĉino, sed nun trovas amikon en la knaba filo de Martina, kiu estas maniulo de malsanoj kaj de kuraĝmanko.

Kiam ŝajnas, ke Martina kaj Diego ekstartigas amaferon, lia eks-fianĉino venas rekuperi lin, dum ankaŭ la fianĉino de José Miguel venas "savi" lin de la malbona influo de liaj kuzoj. Siaflanke Julián enamiĝas de la filino de lia amiko Bachi. La tumulto de la lokaj festoj komplikas la situaciojn.

 Geaktoroj kaj roluloj 
 Quim Gutiérrez kiel Diego
 Raúl Arévalo kiel Julián
 Adrián Lastra kiel José Miguel
 Inma Cuesta kiel Martina
 Nuria Gago kiel Yolanda
 Antonio de la Torre kiel El Bachi
 Clara Lago kiel Clara
 Alicia Rubio kiel Toña
 Marcos Ruiz kiel Dani

 Eksteraj ligiloj 
 oficiala retejo de la filmo
 en IMDb

Kategorio:Hispanaj komediaj filmoj
Kategorio:Filmoj aperintaj en 2011